open-index/open-wikipedia-markdown huggingface dataset:
เดอะไนน์ทีนเอตตีไนน์เวิลด์ทัวร์

**เดอะไนน์ทีนเอตตีไนน์เวิลด์ทัวร์** () เป็นคอนเสิร์ตทัวร์ครั้งที่ 4 ของนักร้องและนักแต่งเพลงชาวอเมริกัน เทย์เลอร์ สวิฟต์ เพื่อสนับสนุนสตูดิโออัลบั้มชุดที่ 5 *[[1989 (อัลบั้มเทย์เลอร์ สวิฟต์)|1989]]* (2014) สวิฟต์ประกาศการทัวร์ครั้งแรกในอเมริกาเหนือ ยุโรป ญี่ปุ่น และโอเชียเนียในเดือนพฤศจิกายนและธันวาคม ค.ศ. 2014 เธอประกาศวันที่เพิ่มเติมสำหรับสิงคโปร์และจีนในเดือนมิถุนายน ค.ศ. 2015 และประกาศครั้งสุดท้ายของการแสดงรอบที่สามในเมลเบิร์นในเดือนถัดมา

ทัวร์ใช้เวลาเจ็ดเดือนในการวางแผนและสามเดือนในการซักซ้อม เช่นเดียวกับทัวร์ครั้งก่อน ๆ ของเธอ สวิฟต์มีส่วนอย่างมากในการวางแผนและการออกแบบเวทีของเดอะไนน์ทีนเอตตีไนน์เวิลด์ทัวร์ เธอมุ่งสร้างประสบการณ์ที่ใกล้ชิดกับผู้ชมคอนเสิร์ต ซึ่งเธอพบว่าความท้าทายคือการแสดงที่จัดขึ้นในสนามกีฬา เพลงส่วนใหญ่ในรายการมาจากอัลบั้ม *1989*; เพลงเพิ่มเติมบางส่วนมาจากอัลบั้มเก่าของสวิฟต์ ได้รับการตีความใหม่ด้วยการผลิตที่เน้นการสังเคราะห์มากขึ้นเพื่อให้สอดคล้องกับซาวด์สเคปของอัลบั้ม *1989* ในรายการทัวร์ครั้งต่าง ๆ เธอแสดง "เพลงเซอร์ไพรส์" จากแคตตาล็อก ทัวร์เริ่มในวันที่ 5 พฤษภาคม ค.ศ. 2015 ในโตเกียว ประเทศญี่ปุ่น และสิ้นสุดในวันที่ 12 ธันวาคม ค.ศ. 2015 ในเมลเบิร์น ออสเตรเลีย รวม 85 รอบการแสดง สำหรับการแสดงหลายรายการ สวิฟต์ได้เชิญแขกรับเชิญพิเศษบนเวทีร่วมกับเธอ รวมถึงนักดนตรี นักแสดง นักกีฬา และนางแบบ ซึ่งสื่อเรียกเธอว่า "ทีม"

เป็นทัวร์ที่ทำรายได้สูงสุดของโลกใน ค.ศ. 2015 เดอะไนน์ทีนเอตตีไนน์เวิลด์ทัวร์ขายตั๋วเข้าชมได้มากกว่า 2.278 ล้านใบและทำรายได้มากกว่า 250.7 ล้านดอลลาร์ ได้รับการยกย่องจากนักวิจารณ์ที่ยกย่องการแสดงบนเวทีและการเชื่อมต่อกับผู้ชมของสวิฟต์ ในขณะเดียวกันการปรากฏตัวของเธอพร้อมกับแขกรับเชิญพิเศษจำนวนมากได้ดึงดูดความคิดเห็นเกี่ยวกับภาพลักษณ์ใหม่ของเธอในฐานะป็อปสตาร์ ซึ่งก่อนหน้านี้เป็นที่รู้จักในฐานะนักร้องนักแต่งเพลงแนวคันทรี และความรู้สึกที่แท้จริงที่เธอยังคงรักษาไว้ เมื่อวันที่ 20 ธันวาคม ค.ศ. 2015 สวิฟต์เปิดตัวภาพยนตร์คอนเสิร์ตเดอะไนน์ทีนเอตตีไนน์เวิลด์ทัวร์ไลฟ์ร่วมกับแอปเปิลมิวสิก ถ่ายทำเมื่อวันที่ 28 พฤศจิกายน ค.ศ. 2015 ที่สนามกีฬาออสเตรเลียในซิดนีย์ ประเทศออสเตรเลีย ภาพยนตร์มีฟุตเทจเบื้องหลังฉากเพิ่มเติมของแขกรับเชิญพิเศษจากรายการอื่น ๆ ทั่วทั้งอเมริกาเหนือและยุโรป

## รางวัลและการเสนอชื่อเข้าชิง

## รายการเพลง
รายการเพลงดังต่อไปนี้มาจากการแสดงในวันที่ 5 พฤษภาคม ค.ศ. 2015 ที่โตเกียว ซึ่งไม่ได้เป็นตัวแทนของการแสดงทั้งหมดตลอดทั้งทัวร์
# "Welcome To New York"
# "New Romantics"
# "Blank Space"
# "I Knew You Were Trouble"
# "I Wish You Would"
# "How You Get the Girl"
# "I Know Places"
# "All You Had to Do Was Stay"
# "You Are in Love"
# "Clean"
# "Love Story"
# "Style"
# "This Love"
# "Bad Blood"
# "We Are Never Ever Getting Back Together"
# "Enchanted" / "Wildest Dreams"
# "Out of the Woods"
;อองคอร์
# "Shake It Off"

## รายการทัวร์

## หมายเหตุ

## อ้างอิง

## แหล่งข้อมูลอื่น

* 

หมวดหมู่:คอนเสิร์ตทัวร์ในปี พ.ศ. 2558
หมวดหมู่:คอนเสิร์ตทัวร์ของเทย์เลอร์ สวิฟต์
หมวดหมู่:คอนเสิร์ตทัวร์ในสหรัฐ
พิพิธภัณฑ์เปร์กาโมน

**พิพิธภัณฑ์เปร์กาโมน** (, ) เป็นอาคารอนุรักษ์บนเกาะพิพิธภัณฑ์ในย่านมิทเทอ เบอร์ลิน ประเทศเยอรมนี สร้างขึ้นในระหว่างปี 1910 ถึง 1930 ตามพระราชดำริของจักรพรรดิวิลเฮ็ล์มที่ 2 แห่งเยอรมนี ตามแปลนที่ออกแบบโดยอัลเฟรท เม็สเซิล และลูทวิช ฮ็อฟมัน ตามสถาปัตยกรรมแบบคลาสสิกลดทอน พิพิธภัณฑ์ในฐานะส่วนหนึ่งของหมู่พิพิธภัณฑ์บนเกาะพิพิธภัณฑ์ได้รับการขึ้นทะเบียนเป็นแหล่งมรดกโลกยูเนสโกในปี 1999 สมบัติจัดแสดงชิ้นสำคัญของพิพิธภัณฑ์รวมถึงแท่นบูชาเปร์กาโมน, ประตูตลาดมีแลโตส, ประตูอิชตาร์และเส้นทางมุ่งสู่ประตูจากบาบิโลน, ฟาซาดมชัตตา, ห้องอะเลปโป และชิ้นส่วนประติมากรรมมหากาพย์กิลกาเมช

นับตั้งแต่ปี 2014 มา อาคารบางส่วนปิดปรับปรุง โดยส่วนของแท่นบูชาเปร์กาโมนคาดว่าจะแล้วเสร็จในปี 2025 กระนั้นมีประกาศในเดือนมีนาคมว่าจะปิดเข้าชมตั้งแต่เดือนพฤศจิกายน พ.ศ. 2566 เป็นต้นไปเพื่อการบำรุงรักษาในองค์รวมซึ่งจำเป็นอย่างมาก และคาดว่าจะเปิดอีกครั้งในปี 2027 เป็นอย่างเร็ว

## อ้างอิง

### บรรณานุกรม
* 

## แหล่งข้อมูลอื่น

*  
* Virtual tour
* Virtual tour of the Pergamon Museum provided by Google Arts & Culture

หมวดหมู่:พิพิธภัณฑ์ในเบอร์ลิน
หมวดหมู่:เกาะพิพิธภัณฑ์
สงครามในประเทศซูดาน พ.ศ. 2566

สงครามโดยกลุ่มติดอาวุธระหว่างกองกำลังติดอาวุธซูดาน (SAF) และกองกำลังกึ่งกองทัพ กองกำลังสนับสนุนไว (RSF) ซึ่งเป็นหน่วยคู่แข่งสองหน่วยในรัฐบาลทหารของประเทศซูดาน เริ่มต้นขึ้นเมื่อ 15 เมษายน 2023 โดยมีการต่อสู้อยู่หนาแน่นในเมืองหลวงคาร์ทูมและในภูมิภาคดาร์ฟูร์ ต่อมาส่วนหนึ่งของกองทัพ ขบวนการปลดแอกประชาชนซูดานภาคเหนือ (SPLM-N) นำโดย อาบเดลาซีซ อัลฮิลู ยังต่อสู้กับ SAF ในภูมิภาคพรมแดนกับประเทศซูดานใต้ และ ประเทศเอธิโอเปีย ข้อมูลเมื่อ 22 กรกฎาคม 2023 มีจำนวนผู้เสียชีวิตแล้วราว 3,000 ถึง 10,000 รายที่ถูกฆาตกรรมในความขัดแย้งนี้ แบะบาดเจ็บราว 6,000 ถึง 8,000 ส่วนข้อมูลเมื่อ 18 กรกฎาคม 2023 ระบุจำนวนผู้อพยพภายในประเทศอยู่ที่ 2.6 ล้าน และอีก 730,000 ลี้ภัยออกนอกประเทศ

สงครามเริ่มต้นจาก RSF โจมตีสถานที่รัฐบาลด้วยการโจมตีผ่านอากาศยานไร้คนขับ, ระเบิด และปืน มีรายงานอยู่ในทั่วประเทศซูดาน ตลอดสงคราม ผู้นำของ RSF โมฮาเมด ฮามดาน "เฮเมดตี" ดากาโล และผู้นำโดยพฤตินัยของซูดาน ผู้นำทหาร อาบเดล ฟัตตะฮ์ อัลบูร์ฮาน ได้มีข้อขัดแย้งในการควบคุมสถานที่ราชการกัน ซึ่งรวมถึงที่ทำการใหญ่ของกองทัพซูดาน, วังประธานาธิบดี, ท่าอากาศยานนานาชาติคาร์ทูม, ที่อยู่อาศัยทางการของบูร์ฮาน และที่ทำการใหญ่ของสถานีโทรทัศน์ SNBC ในเดือนมิถุนายนเป็นต้นมา SPLM-N (อัลฮิลู) ได้โจมตีตำแหน่งการทหารในทางใต้ของประเทศ เมื่อ 31 กรกฎาคม ส่วนของขบวนการปลดแอกซูดาน นำโดย มุสตาฟา ตามบัวร์ (SLM-T) ยืนยันตัวตนว่ามีส่วนในข้อขัดแย้งนี้จริง โดยจะสนับสนุน SAF ในดาร์ฟูร์

## อ้างอิง

หมวดหมู่:พ.ศ. 2566
หมวดหมู่:สงครามกลางเมือง
หมวดหมู่:ประวัติศาสตร์ซูดาน
ประตูอิชทาร์

**ประตูอิชทาร์** () เป็นประตูลำดับที่แปดในนครบาบิโลนชั้นใน ปัจจุบันคือพื้นที่ฮิลละฮ์ แคว้นบาบิล ประเทศอิรัก สร้างขึ้นในราว 575 ปีก่อนคริสต์กาล โดยดำริของกษัตริย์เนบูชัดเนซซาร์ที่สองเพื่อเป็นประตูเมืองทางเหนือของนครชั้นใน ประตูนี้เป็นส่วนหนึ่งของกำแพงเมืองขนาดใหญ่ที่ประกอบด้วยทางเดินมุ่งหน้าสู่ตัวประตู

โครงสร้างเดิมมีลักษณะเป็นประตูสองชั้นโดยบานขนาดใหญ่อยู่ด้านหลัง ผนังประดับประดาด้วยเครื่องเคลือบดินเผาส่วนใหญ่เคลือบสีน้ำเงิน มีภาพของสัตว์และเทพเจ้าในลักษณะนูนต่ำประดับ ประตูมีความสูง  และมีฐานใต้ดินของเดินที่ลึก  อยู่ใต้ดิน นักโบราณคดีชาวเยอรมัน โรเบิร์ต โคลเดเวย์ เป็นผู้นำการขุดค้นพื้นที่นี้ระหว่างปี 1904 ถึง 1914 หลังสิ้นสุดสงครามโลกครั้งที่หนึ่งในปร 1918 ประตูชิ้นหน้าซึ่งมีขนาดเล็กกว่าได้ถูกนำมาก่อสร้างใหม่ที่พิพิธภัณฑ์แพร์กามอนในเบอร์ลิน

กษัตริย์เนบูชัดเนซซาร์ที่สอง (Nebuchadnezzar II) ครองราชย์ระหว่างปี 604–562 ปีก่อนคริสต์กาล ในรัชสมัยถือเป็นยุคทองของจักรวรรดิบาบิโลนใหม่ กษัตริย์เนบูชัดเนซซาร์ที่สองยังปรากฏในพระคัมภีร์ไบเบิลในฐานะผู้ยึดครองนครเยรูซาเลมได้ พระองค์มีพระราชดำริให้ก่อสร้างประตูขึ้น อุทิศแด่เทพีบาบิโลน นามว่า อิชทาร์ (Ishtar) ประตูสร้างขึ้นโดยใช้อิฐเคลือบและตกแต่งด้วยรูปนูนต่ำแสดง *[[mušḫuššu|มูชยูชชู]]* (มังกร), วัวป่าเอาโรช, สิงโต สับแถวกันไป สัตว์ทั้งสามชนิดนี้แทนเทพเจ้า มาร์ดุก, อาดัด และ อิชทาร์ ตามลำดับ

สถานทูตอิรักในปักกิ่งยังมีฟาซาดบางส่วนสร้างเลียนแบบจากประตูอิชทาร์ ฟาซาดของสถานทูตอิรักในอัมมัน ประเทศจอร์แดน มีลักษณะคล้ายกับประตูอิชทาร์เช่นกัน 

## อ้างอิง

หมวดหมู่:บาบิโลน
หมวดหมู่:พิพิธภัณฑ์ในเบอร์ลิน
หมวดหมู่:ประตูเมือง
เอลีซา โบนาปาร์ต

**มารี แอน เอลีซา โบนาปาร์ต** () เป็นน้องสาวของนโปเลียน โบนาปาร์ต ซึ่งภายหลังการปราบดาภิเศษของพี่ชายเป็นจักรพรรดิแห่งฝรั่งเศส เธอก็ได้รับยศเป็นเจ้าหญิงผู้ครองลุคคาและปีอมบีโน (อันเป็นนครรัฐขนาดเล็กในอิตาลี) และเป็นแกรนด์ดัชเชสแห่งตอสคานา  

เอลีซาเกิดที่เกาะคอร์ซิกา เป็นบุตรคนที่สี่และเป็นบุตรหญิงคนแรกของนายการ์โล บูโอนาปาร์เต กับนางเลตีเซีย ราโมลีโน ถือเป็นผู้หญิงเพียงคนเดียวในบรรดาพี่น้องโบนาปาร์ตที่มีอำนาจการปกครองดินแดน ในขณะที่น้องสาวคนอื่นได้รับยศที่ตั้งไว้เป็นเกียรติยศเท่านั้น เนื่องจากโดยปกติ นโปเลียนไม่ชอบให้สตรียุ่งเกี่ยวกับกิจการบ้านเมือง อย่างไรก็ตาม ภายหลังนโปเลียนสละราชสมบัติตามสนธิสัญญาฟงแตนโบลในปี 1814 เอลีซาก็ถูกถอดจากตำแหน่งและถูกทางการออสเตรียควบคุมตัวไว้ที่ป้อมปราการเมืองบรึน (ปัจจุบันอยู่ในประเทศเช็กเกีย) 

ครึ่งปีต่อมา นางได้รับอนุญาตให้พำนักในตรีเยสเตและได้รับยศใหม่เป็น "เคาน์เตสแห่งกอมปิญาโน" เอลีซาป่วยเสียชีวิตในปี 1820 สิริอายุสี่สิบปี ถือเป็นคนเดียวในบรรดาพี่น้องที่ตายก่อนนโปเลียน

หมวดหมู่:แกรนด์ดยุกแห่งตอสคานา
หมวดหมู่:ราชวงศ์โบนาปาร์ต
ฌันดาร์เมินมาคท์

**ฌันดาร์เมินมาคท์** () เป็นจัตุรัสในเบอร์ลินและที่ตั้งของหมู่สิ่งปลูกสร้างที่รวมถึงค็อนท์แซร์ทเฮาส์ (หอแสดงดนตรี), อาสนวิหารฝรั่งเศส และอาสนวิหารเยอรมัน ตรงกลางจัตุรัสมีรูปปั้นขนาดใหญ่ของกวีฟรีดริช ชิลเลอร์ จัตุรัสนี้สร้างขึ้นโดยโยฮัน อาร์น็อลท์ เนริง ในช่วงปลายศตวรรษที่ 17 ในชื่อ "ลินเดิน-มาคท์" () และสร้างขึ้นใหม่โดยเกออร์ค คริสทีอัน อุงเงอร์ ในปี 1773 ชื่อของจัตุรัสฌันดาร์เมินมาคท์ได้มาจากกรมทหารม้าเครื่องเกราะปรัสเซียกรมหนึ่งที่มีชื่อว่า  ซึ่งมีโรงเลี้ยงม้าอยู่ที่จัตุรัสนี้จนถึงปี 1773 อาคารส่วนใหญ่ในจัตุรัสเสียหายอย่างหนักจากสงครามโลกครั้งที่สอง แต่ได้รับการฟื้นฟูบูรณะทั้งหมดแล้ว

จัตุรัสสร้างขึ้นครั้งแรกในปี 1688 เพื่อใช้จัดตลาดนัดและเป็นส่วนหนึ่งของการขยายนครเบอร์ลินออกมาทางตะวันตกในย่านฟรีดริชสตัท

ในช่วงเทศกาลคริสต์มาส ตลาดคริสต์มาสที่จัตุรัสนี้ถือเป็นหนึ่งในตลาดคริสต์มาสที่ได้รับความนิยมที่สุดในเบอร์ลิน

## อ้างอิง

## แหช่งข้อมูลอื่น

* Website of das Konzerthaus
* Der Gendarmenmarkt on Berlin Tourism
* Gendarmenmarkt Panorama
ชาร์เลอ เดอ เกเตอลาเรอ

**ชาร์เลอ มาร์ก เอส. เดอ เกเตอลาเรอ** (; เกิด 10 มีนาคม ค.ศ. 2001) เป็นนักฟุตบอลอาชีพชาวเบลเยียม ปัจจุบันเล่นในตำแหน่งกองกลางตัวรุกให้แก่สโมสรอาตาลันตา (ผ่านการยืมตัวจากเอซี มิลาน) และทีมชาติเบลเยียม

## ระดับสโมสร
### กลึบบรึคเคอ
เดอ เกเตอลาเรอ เข้าร่วมทีมกลึบบรึคเคอ กาเฟ เมื่ออายุได้ 7 ขวบ และทำงานเป็นเด็กเก็บลูกบอลด้วย เขายังเล่นเทนนิสระดับเยาวชน แต่เลือกที่จะเล่นฟุตบอลมากกว่า

เขาลงแข่งนัดแรกให้กับทีมชุดใหญ่ในวันที่ 25 กันยายน ค.ศ. 2019 เมื่อเขาเล่นเต็มนัดในเบลเยียมคัพ ฤดูกาล 2019–20 ที่พบกับฟรังก์ส โบแรนส์

เมื่อวันที่ 22 ตุลาคม ค.ศ. 2019 เขาเปิดตัวในยูฟ่าแชมเปียนส์ลีกโดยพบกับปารีแซ็ง-แฌร์แม็ง เขาถูกเปลี่ยนตัวออกในนาทีที่ 57 ในขณะที่กลึบบรึคเคอตามปารีแซ็ง-แฌร์แม็งอยู่ 0–1 ในที่สุดการแข่งขันก็จบลงด้วยการแพ้ 0–5 จากนั้นในวันที่ 5 กุมภาพันธ์ ค.ศ. 2020 เขาทำประตูในประตูที่ 2–1 ซึ่งทำให้ทีมของเขาชนะทีมZulte Waregem เพื่อเข้าชิงเบลเยียมคัพ รอบชิงชนะเลิศ

ณ วันที่ 20 ตุลาคม ค.ศ. 2020 เดอ เกเตอลาเรอทำประตูในนาทีที่ 93 เอาชนะทีมเซนิตเซนต์ปีเตอส์เบิร์ก 2–1 ในรอบแบ่งกลุ่มของยูฟ่าแชมเปียนส์ลีก ฤดูกาล 2020–21

### เอซี มิลาน
ณ วันที่ 2 สิงหาคม ค.ศ. 2022 เดอ เกเตอลาเรอเข้าร่วมกับเอซี มิลานในเซเรียอาโดยมีสัญญาจ้างถึงวันที่ 30 มิถุนายน ค.ศ. 2027 พร้อมเซ็นสัญญาด้วยค่าตัวที่รายงานว่าอยู่ในช่วง 35 ล้านยูโร อย่างไรก็ตาม เดอ เกเตอลาเรอไม่สามารถเติมเต็มความคาดหวังเบื้องต้นของ "รอสโซเนรี" โดยทำประตูไม่ได้เลยตลอดทั้งฤดูกาล และออกสตาร์ทในลีกได้เพียง 9 นัดเท่านั้น

### อาตาลันตา
จากนั้นในวันที่ 16 สิงหาคม ค.ศ. 2023 ทางอาตาลันตายืนยันลงนามยืมตัวเดอ เกเตอลาเรอจากเอซี มิลานอย่างเป็นทางการ

## สถิติ
### สโมสร

### นานาชาติ

## เกียรติยศ

## อ้างอิง

## แหล่งข้อมูลอื่น

* Profile at the AC Milan website
* 
* Belgium profile at Belgian FA
* 

หมวดหมู่:บุคคลที่ยังมีชีวิตอยู่
หมวดหมู่:บุคคลจากบรูช
หมวดหมู่:นักฟุตบอลชาวเบลเยียม
หมวดหมู่:นักฟุตบอลทีมชาติเบลเยียม
หมวดหมู่:กองกลางฟุตบอล
หมวดหมู่:ผู้เล่นในเบลเจียนเฟิสต์ดิวิชัน เอ
หมวดหมู่:ผู้เล่นในเซเรียอา
หมวดหมู่:ผู้เล่นกลึบบรึคเคอ กาเฟ
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นเอซี มิลาน
ประธานาธิบดีกัวเตมาลา

**ประธานาธิบดีกัวเตมาลา** () เป็นประมุขแห่งรัฐและหัวหน้ารัฐบาลของประเทศกัวเตมาลา ก่อตั้งขึ้นในปี 2382 มีวาระ 4 ปี

## อ้างอิง

หมวดหมู่:ประเทศกัวเตมาลา
หมวดหมู่:ประธานาธิบดีกัวเตมาลา
หมวดหมู่:ประธานาธิบดีแยกตามประเทศ
นาฬิกาเวลาโลก (อเล็คซันเดอร์พลัทซ์)

**นาฬิกาเวลาโลก** () หรือ **เวลท์ไซทัวร์** () หรือรู้จักในชื่อ **เวลานาฬิกาโลกยูเรนัส** () เป็นนาฬิกาเวลาโลกขนาดใหญ่ทรงหมุนบนแท่นตั้งอยู่บนจัตุรัสอเล็คซันเดอร์พลัทซ์ในเขตมิตเตอ เบอร์ลิน ตัวเลขซึ่งปรากฏบนโลหะรูปวงกลมของนาฬิกาบอกเวลาปัจจุบันใน 148 นครทั่วโลก นาฬิกาโลกนี้ตั้งขึ้นในปี 1969 และกลายมาเป็นจุดนัดพบและสถานที่ท่องเที่ยวสำคัญนับจากนั้น นาฬิกาโลกได้รับการประกาศเป็นอนุสรณ์อันมีความสำคัญทางประวัติศาสตร์และวัฒนธรรมในปี 2015 โดยรัฐบาลของเยอรมนี

นครในเขตเวลาที่ไม่เป็นชั่วโมงพอดีจาก UTC จะแสดงเวลาที่เลื่อนออก (offset) เป็นนาทีเขียนอยู่ข้างชื่อนคร เช่น นิวเดลี ซึ่งตั้งอยู่ในเขตเวลามาตรฐานอินเดีย (IST) ซึ่งเร็วกว่าเวลากลางเกรนิชอยู่ 5 ชั่วโมง 30 นาที บนนาฬิกาเขียนว่า "NEW DELHI +30`"

## ประวัติศาสตร์

นาฬิกาโลกขนาดสิบหกตันนี้เปิดสู่สาธารณชนในวันที่ 30 กันยายน 1969 ไม่นานหลังครบรอบยี่สิบปีของสาธารณรัฐประชาธิปไตยเยอรมนี ควบคู่กับหอโทรทัศน์เบอร์ลิน (**) การตั้งนาฬิกานี้เป็นส่วนหนึ่งของแผนแม่บทในการขยายและจัดระเบียบจัตุรัสอเล็คซันเดอร์พลัทซ์ ที่ซึ่งหลังสิ้นสุดการพัฒนาตามแผน จัตุรัสขยายขนาดขึ้นกว่าสี่เท่าเมื่อเทียบกับหลังสงครามโลกครั้งที่สองสิ้นสุด

นาฬิกานี้เป็นผลงานออกแบบโดยนักออกแบบ เอริช โฌห์น ซึ่งในเวลานั้นเป็นลูกจ้างในกลุ่มวางแผนเพื่อพัฒนาอเล็คซันเดอร์พลัทซ์ ภายใต้กำกับการของวัลแทร์ โวมัคคา ก่อนจะมาออกแบบนาฬิกานี้ เขาเป็นอาจารย์อยู่ที่ วิทยาลัยศิลปะประยุกต์และบริสุทธิ์ ไวเบนเซ (Kunsthochschule Berlin-Weißensee) โดยสอนวิชาการออกแบบผลิตภัณฑ์ เขามีแนวคิดจะสร้างนาฬิกาขึ้นกลางจัตุรัสนี้หลังเห็นซากของนาฬิกาสาธารณะ อูรานีอาซ็อยเลอ (Uraniasäule) หรือรู้จักในชื่อ เว็ตแตร์ซ็อยเลอ (Wettersäule) ซึ่งสร้างขึ้นตั้งแต่ก่อนสงครามโลกครั้งที่สอง และมาค้นพบหลังการฟื้นฟูสภาพจัตุรัสเมื่อปี 1966

การก่อสร้างนาฬิกานี้ใช้วิศวกรและผู้ชำนาญการอื่นรวมแล้วมากกว่า 120 คน ซึ่งรวมถึงประติมากร ฮันส์-ฌัวอาชิม คูนช์ และมีบริษัทเกไทรเบฟาบริก โคสวิก (Getriebefabrik Coswig) ที่มีบทบาทมากในการก่อสร้างเช่นกัน

## อ้างอิง

หมวดหมู่:นาฬิกา
หมวดหมู่:สิ่งก่อสร้างในเบอร์ลิน
จักรวรรดิฆวอแรซม์

**จักรวรรดิฆวอแรซม์** เป็นจักรวรรดิมุสลิมนิกายซุนนีที่มีต้นตอจาก*[[มัมลูก]]*เตอร์กิก ซึ่งมีวัฒนธรรมแผลงเป็นเปอร์เซียที่เคยปกครองพื้นที่ที่ปัจจุุบันอยู่ในเอเชียกลาง อัฟกานิสถาน และอิหร่านราวช่วง ค.ศ. 1077 ถึง 1231 ในตอนแรกเคยมีสถานะรัฐบริวารของจักรวรรดิเซลจุค และคาราคิไต (ราชวงศ์เหลียวตะวันตก) แล้วเป็นเอกราชประมาณ ค.ศ. 1190 จนกระทั่งมองโกลเข้าพิชิตใน ค.ศ. 1219–1221

หลังเอาชนะจักรวรรดิเซลจุคและจักรวรรดิฆูริด จนถึงขั้นขู่ขวัญรัฐเคาะลีฟะฮ์อับบาซียะฮ์ จักรวรรดิฆวอแรซม์จึงกลายเป็น "จักรวรรดิแผ่ขยายที่ทรงพลังและอุกอาจที่สุดในดินแดนเปอร์เซีย" ในช่วงต้นคริสต์ศตวรรษที่ 13 คาดว่าจักรวรรดินี้กลายเป็นมหาอำนาจสูงสุดในโลกมุสลิม มีการประมาณการว่าจักรวรรดิกินพื้นที่ 2.3 ล้านตารางกิโลเมตรถึง 3.6 ล้านตารางกิโลเมตร ซึ่งทำให้เป็นหนึ่งในจักรวรรดิที่มีพื้นที่มากที่สุดในประวัติศาสตร์ จักรวรรดิที่มีต้นแบบจากจักรวรรดิเซลจุคเมื่อก่อนหน้า ได้รับการปกป้องจากกองทัพทหารม้าขนาดใหญ่ที่ส่วนใหญ่เป็นชาวเติร์กคิปชาก

จักรวรรดิฆวอแรซม์เป็นจักรวรรดิเติร์ก-เปอร์เซียสุดท้านก่อนการรุกรานเอเชียกลางโดยมองโกล ใน ค.ศ. 1219 จักรวรรดิมองโกลภายใต้การนำของเจงกิสข่านรุกรานจักรวรรดิฆวอแรซม์ โดยใช้เวลาพิชิตดินแดนทั้งหมดภายใน 2 ปี ชาวมองโกลใช้ประโยชน์จากจุดอ่อนที่มีอยู่กับความขัดแย้งในจักรวรรดิ เข้าปิดล้อม และปล้นสะดมเมืองที่ร่ำรวยที่สุด ในขณะเดียวกันก็สังหารพลเมืองในหนึ่งในสงครามที่นองเลือดที่สุดในประวัติศาสตร์มนุษย์

วันที่ก่อตั้งจักรวรรดิของฆวอแรซม์ชอฮ์ยังคงเป็นที่โต้แย้ง ราชวงศ์ที่ปกครองจักรวรรดิได้รับการสถาปนาโดย Anush Tigin (มีอีกชื่อว่า Gharachai) เดิมเป็นทาสชาวเตอร์กิกภายใต้ผู้ปกครองแฆร์จีสถาน (ภายหลังมัมลูก) ในการรับใช้เซลจุค อย่างไรก็ตาม ผู้ทำให้ฆวอแรซม์เป็นเอกราชจากเพื่อนบ้านคือ Ala ad-Din Atsiz (ครองราชย์ ค.ศ. 1127-1156) ผู้เป็นลูกหลานของ Anush Tigin

## ประชากร

ประชากรในจักรวรรดิฆวอแรซม์ส่วนใหญ่เป็นกลุ่มชนอิหร่านที่อยู่ประจำที่ และกลุ่มชนเตอร์กิกที่มีสภาพกึ่งร่อนเร่

ประชากรในเขตเมืองของจักรวรรดิกระจุกตัวอยู่ในเมืองขนาดใหญ่จำนวนค่อนข้างน้อย (ตามมาตรฐานสมัยกลาง) เมื่อเทียบกับเมืองขนาดเล็กจำนวนมาก ประชากรในจักรวรรดิคาดว่ามีประมาณ 5 ล้านคนในการรุกรานของมองโกลช่วงต้นใน ค.ศ. 1220 ทำให้มีประชากรเบาบางสำหรับพื้นที่ขนาดใหญ่ Tertius Chandler และเจรัลด์ ฟ็อกซ์ นักประชากรศาสตร์ในอดีต ระบุจำนวนประชากรในเมืองหลักของจักรวรดริโดยประมาณในช่วงต้นคริสต์ศตวรรษที่ 13 ซึ่งมีอย่างน้อยสุดที่ 520,000 คน และอย่างมากสุดที่ 850,000 คน:
* ซามาร์กันต์: 80,000–100,000 คน
* นีชอบูร์: 70,000 คน
* เรย์: 100,000 คน
* เอสแฟฮอน: 80,000 คน
* เมิร์ฟ: 70,000 คน
* แบลค์: ประมาณ 30,000 คน
* โบสต์: ประมาณ 40,000 คน
* เฮราต: ประมาณ 40,000 คน
* Otrar, อือร์เก็นช์ และบูฆอรอ: ไม่ทราบ แต่มีน้อยกว่า 70,000 คน

## หมายเหตุ

## อ้างอิง

## ข้อมูล
*
* 
*

## แหล่งข้อมูลอื่น
* 

ฆ
ฆ
ตำบลบ้านด่าน (อำเภอบ้านด่าน)

**ตำบลบ้านด่าน** เป็นตำบลแห่งหนึ่ง ตั้งอยู่ในอำเภอบ้านด่าน จังหวัดบุรีรัมย์ พื้นที่ทั้งหมดอยู่ในความรับผิดชอบของ **เทศบาลตำบลบ้านด่าน** 

## อาณาเขต
* **ทิศเหนือ** : ติดต่อกับ ตำบลโนนขวาง (อำเภอบ้านด่าน) และตำบลตูมใหญ่ (อำเภอคูเมือง)
* **ทิศใต้** : ติดต่อกับ ตำบลบัวทอง (อำเภอเมืองบุรีรัมย์)
* **ทิศตะวันออก** : ติดต่อกับ ตำบลวังเหนือ และตำบลปราสาท  (อำเภอบ้านด่าน)
* **ทิศตะวันตก** : ติดต่อกับ ตำบลกลันทา (อำเภอเมืองบุรีรัมย์)

## การปกครอง
ตำบลบ้านด่าน แบ่งการปกครองออกเป็น 20 หมู่บ้าน คือ

* หมู่ที่ 1 ตะโคง	
* หมู่ที่ 2 กระดึง	
* หมู่ที่ 3 ด่าน	
* หมู่ที่ 4 โคกวัด
* หมู่ที่ 5 โนนสวรรค์	
* หมู่ที่ 6 นาฝาย	
* หมู่ที่ 7 โยนช้า	
* หมู่ที่ 8 ทุ่งสว่าง	
* หมู่ที่ 9 สองห้อง	
* หมู่ที่ 10 หนองบึง
* หมู่ที่ 11 โคกขาม	
* หมู่ที่ 12 โนนสว่าง	
* หมู่ที่ 13 หนองทับ	
* หมู่ที่ 14 โนนเจริญ	
* หมู่ที่ 15 หนองทับโพธิ์ทอง	
* หมู่ที่ 16 หนองบัวทอง	
* หมู่ที่ 17 หัวถนน	
* หมู่ที่ 18 ระหาร	
* หมู่ที่ 19 หนองหว้าประชาสรรค์	
* หมู่ที่ 20 เสม็ด	

## สถานที่สำคัญ
### การศึกษา
: **โรงเรียนประถมศึกษา** 
* โรงเรียนโนนสวรรค์วิทยา	
* โรงเรียนบ้านตะโคงสามัคคี	
* โรงเรียนบ้านโยนช้า (บุญอาจวิทยา)	
* โรงเรียนสรีพรรณสันติภาพนาฝาย	
* โรงเรียนอนุบาลบ้านด่าน	
: **โรงเรียนมัธยมศึกษา** 
* โรงเรียนรมย์บุรีพิทยาคม รัชมังคลาภิเษก

### การสาธารณสุข
: **โรงพยาบาล** 1 แห่ง
* โรงพยาบาลบ้านด่าน

## อ้างอิง

บ้านด่าน
บ้านด่าน
ตำบลปราสาท (อำเภอบ้านด่าน)

**ตำบลปราสาท** เป็นตำบลแห่งหนึ่ง ตั้งอยู่ในอำเภอบ้านด่าน จังหวัดบุรีรัมย์ พื้นที่ทั้งหมดอยู่ในความรับผิดชอบของ **เทศบาลตำบลปราสาท**  ตั้งอยู่ห่างจากที่ว่าการอำเภอบ้านด่าน เป็นระยะทาง 4 กิโลเมตร

## อาณาเขต
* **ทิศเหนือ** : ติดต่อกับ ตำบลวังเหนือ  (อำเภอบ้านด่าน) 
* **ทิศใต้** : ติดต่อกับ ตำบลบัวทอง (อำเภอเมืองบุรีรัมย์) และตำบลโคกเหล็ก (อำเภอห้วยราช)
* **ทิศตะวันออก** : ติดต่อกับ ตำบลตาเสา และตำบลเมืองโพธิ์ (อำเภอห้วยราช)
* **ทิศตะวันตก** : ติดต่อกับ ตำบลบ้านด่าน  (อำเภอบ้านด่าน)

## การปกครอง
ตำบลปราสาท แบ่งการปกครองออกเป็น 18 หมู่บ้าน คือ

* หมู่ที่ 1 ปราสาท	
* หมู่ที่ 2 ปราสาท	
* หมู่ที่ 3 ปราสาทพร	
* หมู่ที่ 4 หนองละเบิก	
* หมู่ที่ 5 ดอนไม้งาม	
* หมู่ที่ 6 กะนัง	
* หมู่ที่ 7 ขาม	
* หมู่ที่ 8 ตลาด	
* หมู่ที่ 9 กระชายใหญ่	
* หมู่ที่ 10 ตะโกตาเนตร	
* หมู่ที่ 11 มะขามป้อม	
* หมู่ที่ 12 บุ	
* หมู่ที่ 13 นาล้อม	
* หมู่ที่ 14 ละเบิก	
* หมู่ที่ 15 กระชายน้อย	
* หมู่ที่ 16 เกษตรพัฒนา	
* หมู่ที่ 17 หนองสะแก	
* หมู่ที่ 18 กระชายสามัคคี

## สถานที่สำคัญ
### การศึกษา
: **โรงเรียนประถมศึกษา** 
* โรงเรียนบ้านตะโกตาเนตร	
* โรงเรียนบ้านบุมะขามป้อม	
* โรงเรียนวัดบ้านกะชาย	
* โรงเรียนวัดบ้านปราสาท	

## อ้างอิง

ปราสาท
ปราสาท
มาฬิกัปปุรัตตัมมะ

**มาฬิกัปปุรัตตัมมะ** (; Maalikapurathamma) เป็นเทวีที่ประดิษฐานภายในเทวาลัยหนึ่งในสพริมละอัยยัปปเกษตรัง (Sabarimala Ayyappa Temple) ในสพริมละ โดยศาสนิกชนจะเดินทางมายังเทวาลัยของพระนางหลังประกอบพิธีทรรศนันเสร็จสิ้น เทวาลัยดังกล่าวตั้งอยู่ทางด้านหน้าของมณีมัณฑปัง (Manimandapam) มาฬิกัปปุรัตตัมมะได้รับการเคารพบูชาในฐานะเทพมารดาโดยสมาชิกของราชสกุลปันตฬัมและผู้เกี่ยวข้อง โดยทั่วไปแล้ว สมาชิกทุกคนของราชสกุลที่เดินทางไปยังสพริมละจะต้องไปพักที่มาฬิกะ (മാളിക; Malika; แปลว่า "ห้องเล็ก") ซึ่งอยู่ด้านหลังของมณีมัณฑปัง ในอดีต มาฬิกะนี้เป็นที่ประดิษฐานของเทวีซึ่งเป็นที่มาของพระนามมาฬิกัปปุรัตตัมมะ โดยเป็นตามธรรมเนียมของเกรละในการตั้งชื่อเทพเจ้าตามสถานที่ประดิษฐาน

เตงไงอุรุฏฏุ (തേങ്ങൈ ഉരുട്ട്; Thengai Urutt) แปลว่า "กลิ้งมะพร้าว" เป็นพิธีกรรมสำคัญของเทวาลัยนี้ มะพร้าวที่จะนำมาถวายเพื่อสักการะเทวีองค์นี้จะต้องนำมากลิ้งไปมาบนพื้นก่อนเท่านั้น เครื่องสักการะอื่น ๆ เช่น หมาก, ผงหญ้าฝรั่น, ผงขมิ้น, กล้วยกล้าย, ไหมแดง และน้ำผึ้ง

## อ้างอิง

หมวดหมู่:เทพเจ้าฮินดูท้องถิ่น
หมวดหมู่:เทวีในศาสนาฮินดู
ทางหลวงแผ่นดินหมายเลข 2148

**ทางหลวงแผ่นดินหมายเลข 2148** หรือ **ถนนด่านขุนทด-หนองสรวง** หรือ ชื่อเรียกช่วงในเขตเทศบาลตำบลด่านขุนทด คือ **ถนนเลิศประคอง** เป็นทางหลวงที่สำคัญสายหนึ่งของอำเภอด่านขุนทด ซึ่งเป็นเส้นสัญจรหลักสำหรับเข้าตัวเมืองนครราชสีมา มีระยะทางทั้งหมดประมาณ 21.166 กิโลเมตร   แนวถนนสายนี้ทางเริ่มจากถนนสีคิ้ว-ชัยภูมิ (ทางหลวงแผ่นดินหมายเลข 201) หน้าที่ว่าการอำเภอด่านขุนทด ในตำบลด่านขุนทด อำเภอด่านขุนทด จังหวัดนครราชสีมา ไปสิ้นสุดที่ ถนนโคกกรวด-โนนไทย (ทางหลวงแผ่นดินหมายเลข 2068) ที่บริเวณวงเวียนอนุสาวรีย์หลวงพ่อคูณ ปริสุทฺโธ ในตำบลหนองสรวง อำเภอขามทะเลสอ จังหวัดนครราชสีมา

## สถานที่สำคัญบริเวณถนน
* บึงบ้านหาญ
* สถาบันการอาชีวศึกษาภาคตะวันออกเฉียงเหนือ ๕ (ศูนย์กลางเทคนิคหลวงพ่อคูณ ปริสุทฺโธ)
* โรงพยาบาลหลวงพ่อคูณ ปริสุทฺโธ (โรงพยาบาลด่านขุนทดแห่งใหม่)
* โรงเรียนมัธยมด่านขุนทด 

## อ้างอิง

2148
4-2148
หมวดหมู่:ถนนในจังหวัดนครราชสีมา
พระศาสตา

[thumb|พระศาสตา ศิลปะโจฬะ จัดแสดงที่พิพิธภัณฑ์รัฐบาลมัทราส [เจนไน]]

**ศาสตา** (IAST: Śāstā) เป็นเทพเจ้าในศาสนาฮินดูที่มีที่มาจากศาสนาพื้นเมืองทราวิฑ มักมีความเกี่ยวข้องกับพระศิวะและพระวิษณุ ตามปรัมปราวิทยาฮินดู พระศาสตาถือว่าเป็นอีกพระนามของอัยยัปปัน และเป็นบุตรหลานของพระศิวะกับพระโมหินี หน้าที่หลักของพระศาสตาในคติทราวิฑเป็นกุลเทวดาประจำตระกูลหนึ่ง ๆ รวมถึงเป็นเทพรักษ์ประจำหมู่บ้าน ในอินเดียใต้ มีคติคล้ายกันสำหรับพระอัยยนาร์ในทมิฬนาฑู และอัยยัปปันในเกรละ

## ความสำคัญ
*ศาสตา* (ไทย: ศาสดา) เป็นคำทั่วไปที่แปลได้ว่า "ครู ผู้ชี้แนะ ผู้นำ" ในภาษาสันสกฤต ในอินเดียไต้มีเทพเจ้าจำนวนมากที่เกี่ยวข้องสัมพันธ์กับพระศาสตา เพลงภาษาทมิฬ *ศาสตาวราวู* (Shasta Varavu) ระบุว่ามีปางอวตารสำคัญแปดปางของพระศาสตา นอกจากนี้ยังปรากฏพระศาสนาในวรรณกรรมอาคม *ทยานรัตนาวลี* (Dyana Ratnavali) อวตารทั้งแปดที่สำคัญของพระศาสตา เรียกว่า *อัษฏศาสตา* ประกอบด้วย อาธิมหาศาสตา (*Aadhi Maha Shasta*), ธรรมศาสตา (*Dharma Shasta* หรือ อัยยัปปัน), ญาณศาสตา (*Gnana Shasta*), กัลยาณวราธศาสตา (*Kalyana Varadha Shasta*), สัมโมหนศาสตา (*Sammohana Shasta*), สันตนปราปติศาสตา (*Santhana Prapti Shasta*), เวทศาสตา (*Veda Shasta*) และ วีรศาสตา (*Veera Shasta*) *พรหมศาสตา* (Brahma Shasta) บังเป็นอีกคำหนึ่งที่มีความเกี่ยวเนื่องกับพระขันธกุมาร

## อ้างอิง

### บรรณานุกรม
* 
* 

* 

หมวดหมู่:เทพเจ้าฮินดูท้องถิ่น
หมวดหมู่:วัฒนธรรมทราวิฑ
นิโคลัส วินทัน

**เซอร์นิโคลัส จอร์จ วินทัน** ( ,   Wertheim, 19 พฤษภาคม 1909 – 1 กรกฎาคม 2015) เป็นโบรกเกอร์หุ้นและนักมนุษยนิยมที่ช่วยชีวิตเด็กชาวยิวที่เสี่ยงต้อการถูกจับไปสังหารในฮอโลคอสต์โดยนาซีเยอรมนี วินทันเกิดในครอบครัวชาวยิวเยอรมันที่อพยพมายังอังกฤษในต้นศตวรรษที่ 20 วินทันได้ช่วยชีวิตเด็กจำนวน 669 คน ส่วนใหญ่เป็นชาวยิวจากเช็คโคสโลวะเกียในระหว่างสงครามโลกครั้งที่สอง ขณะเดินทางไปเช็กโคสโลวะเกียในช่วงสั้น ๆ เขาได้ช่วยรวบรวมรายชื่อของเด็กที่ต้องการการช่วยชีวิตและเดินทางกลับไปยังอังกฤษเพื่อทำงานเติมเต็มข้อบังคับทางกฎหมายเพื่อให้เด็กเหล่านี้สามารถอพยพมายังอังกฤษได้ รวมทั้งหาบ้านและผู้สนับสนุน ต่อมาปฏิบัติการนี้ได้ชื่อว่าเป็น คินเดอร์ทรันสปอร์ตแห่งเช็ก (Czech Kindertransport)

ผลงานมนุษยธรรมของเขาไม่เป็นที่รับรู้โดยสาธารณชนกระทั่งเกือบ 50 ปีให้หลังในปี 1988 เขาได้รับเชิญไปออกรายการโทรทัศน์ *[[That's Life!]]* ทางช่องบีบีซี ที่ซึ่งเขาได้กลับมาพบกับเด็กหลายสิบคนที่เขาได้ช่วยพามาสู่อังกฤษไว้ พวกเขายังได้นำลูกหลานมาให้เจอ สื่ออังกฤษเรียกเขาว่า "ไชนด์เลอร์แห่งอังกฤษ" ในปี 2003 วินทันได้รับการสถาปนาเป็นอัศวินโดยเอลิซาเบธที่สองจาก "การบริการเพื่อมนุษยชาติในการช่วยเหลือเด็กชาวยิวจากเช็คโคสโลวะเกียใต้ปกครองนาซี" ในวันที่ 28 ตุลาคม 2014 เขายังได้รับเครื่องราชอิสริยาภรณ์จากสาธารณรัฐเช็ก เครื่องราชอิสริยาภรณ์สิงห์ขาว (ชั้นหนึ่ง) ซึ่งเป็นเครื่องราชอิสริยาภรณ์ระดับสูงสุดของเช็ก โดยประธานาธิบดีเช็ก มีโลช เซมัน วินทันเสียชีวิตเมื่อ 1 กรกฎาคม 2015 สิริอายุ 106 ปี

## อ้างอิง

หมวดหมู่:ทหารชาวอังกฤษ
หมวดหมู่:นักธุรกิจชาวอังกฤษ
หมวดหมู่:นักมนุษยธรรมชาวอังกฤษ
หมวดหมู่:บุคคลจากลอนดอน
เสาแห่งชัยชนะ เบอร์ลิน

**เสาแห่งชัยชนะ** () หรือ **ซีกเกอซ็อยเลอ** (, จาก *[[:wikt:Sieg|Sieg]]* ‘ชัยชนะ’ + *[[:wikt:Säule|Säule]]* ‘เสา’) เป็นอนุสรณ์ในเบอร์ลิน ประเทศเยอรมนี ผลงานออกแบบโดยไฮน์ริช สตาร์ค หลังปี 1864 เพื่อระลึกถึงชัยชนะของปรัสเซียในสงครามชเลสวิชครั้งที่สอง ประกอบพิธีวางศิลาฤกษ์อนุสรณ์เมื่อวันที่ 2 กันยายน 1873 แต่ในเวลานั้น ปรัสเซียสามารถเอาชนะออสเตรียและบรรดาพันธมิตรเยอรมันในสงครามออสเตรีย-ปรัสเซีย (1866) และ ฝรั่งเศสในสงครามฝรั่งเศส-ปรัสเซีย (1870&ndash;71) ทำให้อนุสรณ์นี้มีเป้าหมายเพิ่มเติมอีก ชัยชนะเพิ่มเติมในสงครามรวมชาติเยอรมนีได้นำไปสู่การเพิ่มเติมประติมากรรมทองสัมฤทธิ์ของเทพีวิกตอเรีย เทพีแห่งชัยชนะของโรมัน ขึ้นบนยอดของเสาจากแปลนเดิม ประติมากรรมนี้มีความสูง  และออกแบบโดย ฟรีดริช ดราเกอ 

เมื่อแรกสร้างเสร็จ เสาแห่งชัยชนะตั้งอยู่ในเคอนิกสพลัทซ์ (Königsplatz หรือปัจจุบันคือ พลัทซ์แดร์รีปูบลิก; Platz der Republik) ในปี 1938/1939 พวกนาซีได้ย้ายอนุสรณ์ออกมายังที่ตั้งปัจจุบัน *[[Großer Stern|กรอแบร์สเติร์น]]* เพื่อเตรียมการก่อสร้างแผนแม่บทในการแปลงโฉมเบอร์ลินเป็นนครเวลเทาปท์สตัดท์ "แยร์มานิอา" และยังมีการปรับความสูงเพิ่มให้เสาอีก 6.5 เมตร ทำให้ความสูงของเสาเพิ่มเป็น 66.89 จนปัจจุบัน อนุสรณ์รอดพ้นจากสงครามโลกครั้งที่สองโดยไม่ได้รับความเสียหายมากนัก ที่ตั้งของเสาอยู่ตรงกลางวงเวียนถนน สำหรับคนเดินเท้าสามารถเข้าถึงได้ผ่านทางอุโมงค์คนเดิน ตามแปลนการออกแบบของอัลแบร์ท สเปร์ ภายในมีบันไดวนที่ไต่ขึ้นไปบนยอดได้ ปัจจุบันเสาแห่งชัยชนะเป็นสถานที่ท่องเที่ยวสำคัญของเบอร์ลิน นักท่องเที่ยวสามารถซื้อตั๋วเข้าชมบนยอดของเสาซึ่งมีทิวทัศน์ของนครเบอร์ลินที่สวยงาม

ชื่อเล่นของอนุสรณ์สำหรับชาวเบอร์ลินคือ "กอลเดลเซอ" (*Goldelse*) แปลได้ประมาณว่า "ลิซซีทอง" ในระหว่างยุทธการณ์ที่เบอร์ลินเมื่อปี 1945 ทหารโซเวียตตั้งชื่อเล่นให้อนุสาวรีย์ว่า "สาวสูง" ในระหว่างการเดินขบวนฉลองชัยของฝ่ายสัมพันธมิตรในปี 1945 ธงสามสีฝรั่งเศสได้ถูกชักขึ้นเหนือยอดของประติมากรรมบนเสาโดยทหารฝรั่งเศส และเมื่อวันที่ 24 กรกฎาคม 2008 บารัก โอบามา ได้กล่าวสุนทรพจน์ในเบอร์ลินในฐานะผู้ลงสมัครรับเลือกตั้งประธานาธิบดีสหรัฐที่อนุสรณ์นี้ ขณะเดินทางเยือนเยอรมนี

นิตยสารเบอร์ลินรายเดือนของกลุ่มผู้มีความหลากหลายทางเพศ *[[Siegessäule (magazine)|Siegessäule]]* ตั้งชื่อตามอนุสรณ์นี้ นิตยสารเริ่มต้นตีพิมพ์ในปี 1984 ในฐานะสื่อตีพิมพ์ของกลุ่มเกย์ เบอร์ลินพรายด์ (พาเรด CSD) มักมีเสานี้เป็นสถานที่เดินขบวนผ่านในฐานะสัญลักษณ์ของกลุ่มเช่นกัน

## อ้างอิง

หมวดหมู่:สิ่งก่อสร้างในเบอร์ลิน
หมวดหมู่:อนุสรณ์สถานในเบอร์ลิน
ห้องสมุดที่ว่างเปล่า

***ห้องสมุดที่ว่างเปล่า*** (, 1995) หรือรู้จักในชื่อ ***บีบลิโอเทค*** (; ห้องสมุด) เป็นอนุสรณ์สาธารณะโดยประติมากรชาวอิสราอล มีชา อุลล์มัน เพื่อระลึกถึงการเผาหนังสือโดยนาซีที่มีขึ้นที่เบเบลพลัทซ์ในเบอร์ลิน เมื่อ 10 พฤษภาคม 1933 อนุสรณ์นี้ตั้งอยู่ลึกลงไปใต้ดินในจัตุรัสเบเบลพลัทซ์ ภายในเป็นตู้หนังสือว่างเปล่า เหตุการณ์การเผาหนังสือนั้นเกิดขึ้นโดยหนังสือ 20,000 เล่มเล่มจากนักเขียนที่ส่วนใหญ่เป็นชาวยิว, นักคอมมิวนิสต์, เสรีนิยม และวิจารณ์สังคม ถูกเผาโดยยุวชนนาซีต่อหน้าผู้ชมจำนวนมาก บริเวณด้านหน้าหอสมุดใหญ่ของมหาวิทยาลัย

*ห้องสมุดที่ว่างเปล่า* มีลักษณะเป็นห้องใต้ดินชนาด  ผนังเป็นตู้หนังสือที่ว่างเปล่า และมีแผ่นกระจกปิดทับด้านบน ตัวประติมากรรมนี้ฝังอยู่ใต้ดินท่ามกลางทางเดินเท้าของจัตุรัส อนุสรณ์นี้เป็นตัวอย่างของ "รูปติดลบ" (negative form) ดังที่เจมส์ อี ยัง (James E. Young) เรียก บุ๋มลงไปในพื้นหินของบาเบลพลัทซ์เป็นหลุม การจัดวางอนุสรณ์ชิ้นนี้ให้อยู่ใต้ดินทำให้ผู้ชมต้องยื่นคอและก้มหน้าเพื่อมองเข้าไปภายในห้อง พื้นที่ภายในห้องมีติดตั้งเครื่องปรับอากาศเพื่อให้ไม่เกิดไอน้ำเกาะกระจก และภายในห้องเปิดไฟสว่างอยู่ตลอดเวลา ซึ่งเห็นชัดเป็นพิเศษในยามค่ำคืน

ในวโรกาสครบรอบ 60 ปีของเหตุการณ์การเผาหนังสือที่เบเบลพลัทซ์ ในปี 1993 คณะกรรมาธิการสิ่งก่อสร้างและบ้านเรือนเบอร์ลิน (Berlin Senat for Building and Housing) ได้ส่งคำเชิญไปยังศิลปินสามสิบคนเข้าร่วมการแข่งขันออกแบบอนุสรณ์ โดยผลงานของศิลปินชาวอิสราเอล มีชา อูลล์มัน ได้รับเลือก โดยศิลปินเสนอให้ขุดลงไปในเบเบลพลัทซ์เพื่อสร้าง "หลุมว่างเปล่า" อนุสรณ์เปิดเมื่อ 20 พฤษภาคม 1995

หลายปีหลังเปิดอนุสรณ์ได้มีการติดตั้งแผ่นป้ายทองสัมฤทธิ์ห่างไปไม่กี่ฟุต ซึ่งระบุเนื้อความจากบทละคร *[[Almansor]]* (1820) ผลงานประพันธ์ของนักเขียนชาวยยิวเยอรมัน ไฮน์ริช ไฮเนอ แปลได้ว่า "มันเป็นบทนำแน่นอน[ว่า]เมื่อใดที่พวกเขาเผาหนังสือ ท้ายที่สุดมนุษย์ก็จะถูกเผาเช่นกัน" หนังสือของไฮเนอถูกนาซีขึ้นบัญชีดำ และเป็นไปได้ว่าถูกนำมาเผาที่จัตุรัสนี้เช่นกัน

## อ้างอิง

หมวดหมู่:ประติมากรรมในเบอร์ลิน
หมวดหมู่:อนุสรณ์สถานในเบอร์ลิน
หมวดหมู่:การเผาหนังสือ
อาสนวิหารนักบุญเฮทวิช

**อาสนวิหารนักบุญเฮทวิช** () เป็นอาสนวิหารคาทอลิกตั้งอยู่บนจัตุรัสเบเบิลพลัทซ์ ในเขตมิทเทอ กรุงเบอร์ลิน สร้างขึ้นอุทิศแด่นักบุญเฮทวิชแห่งไซลีเชีย ระหว่างปี 1747 ถึง 1887 ตามพระราชดำริของพระเจ้าฟรีดริชมหาราช ตามแปลนออกแบบโดยเกออร์ค เว็นท์เซิสเลาส์ ฟ็อน คโนเบิลส์ดอร์ฟ ในรูปแบบสถาปัตยกรรมบาโรก ก่อนจะได้รับความเสียหายจากการทิ้งระเบิดของสัมพันธมิตรในเบอร์ลินในสงครามโลกครั้งที่สอง และได้รับการก่อสร้างใหม่ในระหว่างปี 1952 ถึง 1963 ในรูปแบบสถาปัตยกรรมสมัยใหม่หลังสงคราม

หลังเกิดการจลาจลคริสทัลนัคท์ระหว่างวันที่ 9–10 พฤศจิกายน 1938 แบร์นฮาร์ท ลิชเทินแบร์ค ผู้เป็นแคนันแห่งคณะสงฆ์ประจำอาสนวิหารนักบุญเฮทวิชตั้งแต่ปี 1931 ได้ประกอบพิธีสวดภาวนาแด่พี่น้องชาวยิวสู่สาธารณะ ต่อมาลิชเทินแบร์คถูกพวกนาซีจับและเสียชีวิตระหว่างถูกนำตัวไปค่ายกักกันดัคเคา 

## อ้างอิง

หมวดหมู่:อาสนวิหารในประเทศเยอรมนี
หมวดหมู่:โบสถ์คริสต์ในเบอร์ลิน
สะพานโอเบอร์เบาม์

**สะพานโอเบอร์เบาม์** () เป็นสะพานสองชั้นข้ามแม่น้ำซเปรในเบอร์ลิน ประเทศเยอรมนี และเป็นหนึ่งในจุดหมุดหมายของนครเบอร์ลิน สะพานเชื่อมต่อพื้นที่ฟรีดริชไชน์ กับ คร็อยซ์แบร์ค ทั้งสองเป็นอดีตเขตที่เคยถูกแยกขาดจากกันด้วยกำแพงเบอร์ลิน สะพานจึงกลายมาเป็นสัญลักษณ์หนึ่งของการรวมนครเบอร์ลิน ชั้นล่างของสะพานเป็นทางเดินเท้าและทางเดินรถซึ่งเชื่อมต่อโอเบอร์เบาม์ชตราสเซอทางใต้ของแม่น้ำ เข้ากับวาร์เชาเออร์ชตราสเซอทางเหนือ ส่วนชั้นบนของสะพานเป็นทางรถไฟของอู-บาห์น สาย U1 และ U3 ระหว่างสถานีชเลซีสเชิสทอร์ กับ วาร์เชาเออร์ชตราสเซอ

สะพานสร้างขึ้นแทนที่สะพานไม้เดิม และเปิดในปี 1896 หลังก่อสร้างนานสองปี ไม่นานก่อนที่จะเริ่มมหกรรมการค้าเบอร์ลินในปีนั้น เจ้าหน้าที่รัฐและสถาปนิก อ็อตโต ชทาห์น (1859–1930) ออกแบบสะพานนี้โดยใช้รูปแบบกอธิกอิฐแบบเยอรมนีเหนือ ตกแต่งด้วยองค์ประกอบทางสถาปัตยกรรมต่าง ๆ ดังที่พบได้ในประตูและกำแพงเมืองโบราณ หอคอยทั้งสองของสะพานได้รับแรงบันดาลใจมาจากหอประตูกลาง (มิทเทิลทอร์ทวร์ม; *Mitteltorturm*) ในเมืองเพรนซเลา ในทางเหนือของรัฐบรันเดินบวร์ค เพื่อเป็นเมือนสัญลักษณะของประตูสู่แม่น้ำในเบอร์ลิน

## อ้างอิง

หมวดหมู่:สะพานในเบอร์ลิน
นิชิโออิซูมิมาจิ

**นิชิโออิซูมิมาจิ** () เป็นดินแดนส่วนแยกของเขตเนริมะ กรุงโตเกียว ประเทศญี่ปุ่น เพราะถูกล้อมรอบด้วยนครนีซะ จังหวัดไซตามะทุกด้าน และอยู่ห่างจากย่านโออิซูมิขึ้นมาทิศเหนือประมาณ 60 เมตร หากเดินบนถนนจะมีระยะทาง 100 เมตร หรือใช้เวลาเดินเพียงหนึ่งนาที นิชิโออิซูมิมาจิมีพื้นที่เพียง 0.002 ตารางกิโลเมตร มีถนนเส้นหนึ่งตัดผ่านกลาง บ้านทุกหลังขึ้นต้นด้วยหมายเลข 1179 ใช้รหัสไปรษณีย์ 178-0066 ซึ่งบ้านทุกหลังขึ้นอยู่กับย่านโออิซูมิ เขตเนริมะ กรุงโตเกียวทุกหลัง บ้านบางหลังก็สับหว่างกับบ้านที่ขึ้นกับนครนีซะ อย่างไรก็ตามชาวเมืองนีซะมองว่าไม่ควรมีดินแดนส่วนแยกในเมืองของตนเอง โดยให้เหตุผลว่าแลดูผิดแผกอยู่เวิ้งเดียว

จากการสำรวจสำมะโนครัวประชากรเมื่อวันที่ 1 สิงหาคม พ.ศ. 2551 พบว่ามีประชากรหกครัวเรือน ประกอบด้วยประชากรเพศชาย 6 คน เพศหญิง 7 คน รวมแล้วมีประชากรทั้งหมด 13 คน และจากการสำรวจสำมะโนครัวประชากรเมื่อวันที่ 1 พฤษภาคม พ.ศ. 2566 พบว่ามีประชากรทั้งหมด 33 คน

## อ้างอิง

หมวดหมู่:ย่านในโตเกียว
หมวดหมู่:เขตเนริมะ
หมวดหมู่:ดินแดนแทรกและดินแดนส่วนแยก
แอลวัช

**แอลวัช** () เป็นเมืองและเทศบาลแห่งหนึ่งของประเทศโปรตุเกส และเป็นอดีตนครมุขนายกและป้อมปราการชายแดนทางด้านตะวันออกสุดของโปรตุเกสตอนกลาง ตั้งอยู่ในเขตปูร์ตาแลกรึในภูมิภาคอาเล็งแตฌู ห่างจากกรุงลิสบอนไปทางทิศตะวันออกประมาณ 200 กิโลเมตร และห่างจากเมืองบาดาโฆซของประเทศสเปนไปทางทิศตะวันตกประมาณ 8 กิโลเมตรตามเส้นทางรถไฟสายมาดริด–บาดาโฆซ–ลิสบอน เขตเทศบาลมีจำนวนประชากร 23,078 คน (พ.ศ. 2554) บนพื้นที่ 631.29 ตารางกิโลเมตร เฉพาะเขตเมืองมีประชากร 16,640 คน (พ.ศ. 2554)

แอลวัชเป็นหนึ่งในตัวอย่างที่ยอดเยี่ยมที่สุดของการใช้ผังป้อมปราการรูปดาวอย่างเข้มข้นในสถาปัตยกรรมการทหาร ยูเนสโกได้ขึ้นทะเบียนพื้นที่ส่วนหนึ่งในเขตเทศบาลแอลวัชเป็นแหล่งมรดกโลกตั้งแต่วันที่ 30 มิถุนายน พ.ศ. 2555 โดยใช้ชื่อแหล่งว่า "เมืองค่ายทหารชายแดนแห่งแอลวัชและป้อมปราการ"

## อ้างอิง

หมวดหมู่:เมืองในประเทศโปรตุเกส
หมวดหมู่:แหล่งมรดกโลกในประเทศโปรตุเกส
วีลาวีซอซา

**วีลาวีซอซา** () เป็นเมืองและเทศบาลแห่งหนึ่งในเขตแอวูราทางตอนกลางค่อนไปทางใต้ของประเทศโปรตุเกส ใน พ.ศ. 2554 เขตเทศบาลนี้มีประชากร 8,319 คน บนพื้นที่ 194.86 ตารางกิโลเมตร

## อ้างอิง

หมวดหมู่:เมืองในประเทศโปรตุเกส
ปราสาทวีลาวีซอซา

**ปราสาทวีลาวีซอซา** () หรือ **ปราสาทและปราการเมืองวีลาวีซอซา** () เป็นปราสาทและบริเวณที่มีปราการล้อมในเมืองและเขตเทศบาลวีลาวีซอซา เขตแอวูรา ประเทศโปรตุเกส ได้รับการขึ้นทะเบียนเป็นโบราณสถานแห่งชาติตามกฤษฎีกาลงวันที่ 23 มิถุนายน ค.ศ. 1910

## ประวัติ
เชื่อกันว่าชุมชนดั้งเดิมบริเวณเนินปราสาทมีอายุย้อนไปถึงสมัยที่ชาวโรมันรุกรานคาบสมุทรไอบีเรีย แม้จะไม่สามารถบอกได้ชัดเจนว่าชุมชนดั้งเดิมถูกทิ้งร้างไปและมีการกลับมาตั้งถิ่นฐานใหม่หรือว่าการตั้งถิ่นฐานของชาวคริสต์มาถึงล่าช้า แต่ก็เป็นที่ชัดเจนว่าเมื่อวันที่ 5 มิถุนายน ค.ศ. 1270 วีลาวีซอได้รับพระราชทานกฎบัตรฉบับแรกจากพระเจ้าอาฟงซูที่ 3 (ครองราชย์ ค.ศ. 1248–1279) การก่อสร้างปราสาทและพื้นที่ล้อมปราการก็น่าจะเริ่มขึ้นหลังจากนั้น พระเจ้าดีนิช (ครองราชย์ ค.ศ. 1279–1325) พระราชโอรสและผู้สืบราชสมบัติต่อจากพระเจ้าอาฟงซูที่ 3 ทรงผลักดันการก่อสร้างจนแล้วเสร็จ

## ลักษณะ
ปราสาทวีลาวีซอซาตั้งอยู่บนเนินลูกหนึ่งที่มีลำน้ำสาขาของแม่น้ำกัวเดียนาอย่างห้วยฟีกัลยูและห้วยการัชกัลเป็นปราการธรรมชาติ ในตำแหน่งโดดเด่นมองเห็นตัวเมืองและใกล้กับเชิงลาดด้านตะวันออกเฉียงเหนือของทิวเขาแซราดึออซา ผังปราสาทเป็นรูปสี่เหลี่ยมจัตุรัส มีกำแพงยาวด้านละประมาณ 60 เมตร เสริมด้วยหอกลมขนาดใหญ่ที่มุมด้านตะวันตกและด้านตะวันออก ภายในตัวปราสาทเป็นที่ตั้งของพิพิธภัณฑ์โบราณคดีและพิพิธภัณฑ์การล่าสัตว์

บริเวณรอบนอกของปราสาท (ภายในปราการ) มีผังเป็นรูปหลายเหลี่ยมด้านไม่เท่า ภายในบริเวณนี้มีการสร้างโบสถ์ขึ้นเป็นศูนย์กลางเขตการปกครองทางศาสนาแห่งแรกในเมือง และปัจจุบันเป็นที่ตั้งสักการสถานแม่พระปฏิสนธินิรมลแห่งวีลาวีซอซา ตลอดแนวปราการมีประตูเข้า–ออกหลายประตู ในจำนวนนี้ได้แก่ ประตูแอวูรา ประตูอิชตรึโมช และประตูออลีเว็งซา

## อ้างอิง

วีลาวีซอซา
แมร์ตูลา

**แมร์ตูลา** () เป็นเมืองและเทศบาลแห่งหนึ่งในภูมิภาคอาเล็งแตฌูทางตะวันออกเฉียงใต้ของประเทศโปรตุเกส ใกล้ชายแดนประเทศสเปน ใน พ.ศ. 2554 เขตเทศบาลมีประชากร 7,274 คน บนพื้นที่ประมาณ 1,292.87 ตารางกิโลเมตร ซึ่งถือเป็นเขตเทศบาลที่มีเนื้อที่มากเป็นอันดับที่ 6 ในโปรตุเกส แต่ในขณะเดียวกันก็เป็นชุมชนที่มีประชากรอาศัยอยู่เบาบางเป็นอันดับที่ 2 โดยมีความหนาแน่นประชากรประมาณ 5.62 คนต่อตารางกิโลเมตร (รองจากเขตเทศบาลอัลโกติงที่อยู่ติดกัน)

ศูนย์กลางของเทศบาลแมร์ตูลาคือเมืองแมร์ตูลาซึ่งมีประชากรประมาณ 2,800 คน (พ.ศ. 2554) ตั้งอยู่บนเนินเขาลูกหนึ่งเหนือแม่น้ำกัวเดียนา ทำเลที่ตั้งทางยุทธศาสตร์เช่นนี้ส่งผลให้ที่นี่กลายเป็นท่าเรือค้าขายที่สำคัญในสมัยโบราณ โบสถ์หลักของเมือง (โบสถ์แม่พระรับสาร) แต่เดิมเป็นมัสยิดที่สร้างขึ้นในช่วงที่จักรวรรดิอุมัยยะฮ์พิชิตคาบสมุทรไอบีเรีย

ใน พ.ศ. 2560 แมร์ตูลาเริ่มกระบวนการขอขึ้นทะเบียนเป็นแหล่งมรดกโลกยูเนสโก

## อ้างอิง

หมวดหมู่:เมืองในประเทศโปรตุเกส
นินปูเซ็นไต เฮอร์ริเคนเจอร์ VS กาโอเรนเจอร์

***นินปูเซ็นไต เฮอร์ริเคนเจอร์ VS กาโอเรนเจอร์*** () เป็นออริจินอลวิดีโอจาก ขบวนการนินจาวายุ เฮอร์ริเคนเจอร์ วางจำหน่ายและเผยแพร่เมื่อวันที่ 14 มีนาคม ค.ศ. 2003 ความยาว 41 นาที

## ภาพรวม
เป็นออริจินอลวิดีโอจากละครชุดโทรทัศน์ ขบวนการนินจาวายุ เฮอร์ริเคนเจอร์ และ ขบวนการสรรพสัตว์ กาโอเรนเจอร์ และเป็นผลงานเรื่องที่ 9 ของ ซูเปอร์เซ็นไต วีซินีม่า โดยเรื่องนี้ได้มีผลิตสินค้าเฉพาะล็อตแรกเข้ามาด้วย

ในเรื่องนี้ถูกตั้งวางในช่วงระหว่างเหตุการณ์ทีวีซีรีส์ของเฮอร์ริเคนเจอร์ มวนคำภีร์ที่ 25 และ 26 ซึ่งอยู่ในฤดูร้อน แต่ว่าใน โกโกเซ็นไต โบเคนเจอร์ VS ซูเปอร์เซ็นไต ได้ตั้งกำหนดว่าเป็นเหตุการณ์ที่เกิดขึ้นในเดือนตุลาคม ค.ศ. 2002 แทน

## เนื้อเรื่อง

## ตัวละครจากต้นฉบับ
;จูโบสึ (チュウボウズ)
;กาโอเรนเจอร์ตัวปลอม (偽ガオレンジャー)

## พลังการต่อสู้
;โกไรเซ็มปูจิน ซอร์ด & ชิลด์ (轟雷旋風神ソード&シールド)
:เกิดจากการรวมร่างของ โกไรเซ็มปูจินที่ประกอบรวมกับกาโอชาร์ค, กาโอไทเกอร์ และ กาโออีเลฟเฟนท์ โดย ชาร์ค และ ไทเกอร์ ทำหน้าที่เป็นแขนซ้ายและขวาแทนส่วนของสแต๊ก และ อีเลฟเฟนท์ ทำหน้าที่เป็นดาบและโล่
:ท่าไม้ตายคือ **ฟูไรเฮียคุกิริ** (風雷百獣斬り)
;เท็นคูโกไรเซ็มปูจิน (天空轟雷旋風神)
:เกิดจากเท็นคูจินที่เป็นแขนขวาให้กับโกไรเซ็มปูจิน
:ท่าไม้ตายตือ **ไวลด์ ธันเดอร์ เฮอร์ริเคน** (ワイルドサンダーハリケーン)

## อ้างอิง
### ข้อมูลที่มา

หมวดหมู่:วิดีโอต้นฉบับซูเปอร์เซ็นไตซีรีส์
อัลโกติง

**อัลโกติง** () เป็นเมืองและเทศบาลทางตะวันออกเฉียงใต้ของประเทศโปรตุเกส ใกล้กับชายแดนประเทศสเปน ใน พ.ศ. 2554 มีจำนวนประชากร 2,917 คน บนพื้นที่ 575.36 ตารางกิโลเมตร เป็นเขตเทศบาลที่มีประชากรหนาแน่นน้อยที่สุดในโปรตุเกส มีอาณาเขตทางทิศเหนือติดต่อกับเขตเทศบาลแมร์ตูลา ทิศตะวันออกติดต่อกับจังหวัดอูเอลบาของสเปน ทิศตะวันออกเฉียงใต้ติดต่อกับเขตเทศบาลกัชตรูมาริง ทิศตะวันตกเฉียงใต้ติดต่อกับเขตเทศบาลตาวีรา และทิศตะวันตกติดต่อกับเขตเทศบาลโลแลและอัลมูโดวาร์ ศูนย์กลางการบริหารคือเมืองอัลโกติงซึ่งตั้งอยู่ทางตะวันออกสุดของเขตเทศบาลติดชายแดนสเปน ฝั่งตรงข้ามแม่น้ำกัวเดียนาคือเมืองซานลูการ์เดกัวเดียนาในจังหวัดอูเอลบา ปราสาทอัลโกติงซึ่งตั้งอยู่ในเขตเทศบาลสร้างขึ้นในคริสต์ศตวรรษที่ 14 ตามสถาปัตยกรรมมัวร์

## อ้างอิง

หมวดหมู่:เมืองในประเทศโปรตุเกส
วัดจงกอ

**วัดจงกอ** เป็นวัดเก่าแก่ สร้างขึ้นเมื่อ พ.ศ. 2430 ตั้งอยู่หมู่ที่ 7 ตำบลบ้านเก่า อำเภอด่านขุนทด จังหวัดนครราชสีมา เดิมเป็นวัดร้าง ปัจจุบันวัดนี้มีพระสงฆ์มาอยู่จำพรรษา และพัฒนาตั้งเป็นวัดขึ้นใหม่

## ประวัติ
วัดจงกอ สร้างขึ้นเมื่อ พ.ศ. 2430 เป็นวัดราษฎร์ สังกัดคณะสงฆ์มหานิกาย ต่อมาวันที่ 7 พฤศจิกายน 2554 ได้รับพระราชทานวิสุงคามสีมา และยังเป็นสำนักปฏิบัติธรรมประจำจังหวัดนครราชสีมา แห่งที่ 135
## สถานที่สำคัญ
### อาคารเสนาสนะ
อาคารภายในวัดจงกอ ประกอบด้วย อุโบสถ ศาลาการเปรียญ ศาลาปฏิบัติธรรม กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
### จารึก

**จารึกวัดจงกอ** เป็นจารึกพบที่วัดจงกอ มีการลงในวารสาร ศิลปากร ปีที่ 49 ฉบับที่ 2 (มีนาคม-เมษายน 2549) จารึกหลักนี้ ปักอยู่บนฐานชุกชี ด้านข้างขวาของพระพุทธรูปประธาน สลักเป็นตัวอักษรขอมโบราณ ภาษาสันสกฤตและเขมร บนแผ่นหินศิลา รูปใบเสมา กว้าง 34 ซม. สูง (จากพื้นซีเมนต์ถึงตำแหน่งสูงสุด) 51 ซม. หนา 6.5 ซม.

ข้อความจารึกด้านที่ 1 บรรทัดที่ 1 ระบุมหาศักราช 930 ตรงกับพุทธศักราช 1551 ซึ่งอยู่ในช่วงรัชสมัยของพระเจ้าสุริยวรมันที่ 1 ครองราชอาณาจักรกัมพูชา (พ.ศ. 1545-1593) เนื้อหากล่าวถึงพระบรมราชโองการ ธุลีพระบาทกมรเตงกำตวนอัญศรีชยวีรวรมันเทวะ ดำรัสสั่งให้ข้าราชการดำเนินการวัดที่ดิน และปักศิลาจารึกเพื่อถวายแก่กมรเตงชคตวิมาย กำหนดเขตศาสนสถาน และอุทิศข้าพระจำนวนมาก ดังมีรายชื่อปรากฏในจารึก

## อ้างอิง

จงกอ
วัดจงกอ
หมวดหมู่:ศิลาจารึกไทย
นอร์แมนฟักกิงร็อกเวลล์!

***นอร์แมนฟักกิงร็อกเวลล์!*** () หรือเขียนแบบตัวย่อว่า ***เอ็นเอฟอาร์!*** () ในการวางจำหน่ายบางแห่ง คือสตูดิโออัลบั้มลำดับที่หกของนักร้องและนักแต่งเพลงชาวอเมริกัน ลานา เดล เรย์ ออกวางจำหน่ายในวันที่ 30 สิงหาคม ค.ศ. 2019 โดยค่ายโพลีดอร์และอินเตอร์สโคป อำนวยการผลิตโดยเดล เรย์ และแจ็ก แอนโตนอฟฟ์เป็นหลัก และมีแซ็ก ดอวส์, แอนดริว วัตต์ และริก โนเวลส์ เป็นผู้มีส่วนร่วมในการผลิตอัลบั้ม งานดนตรีของอัลบั้มนี้เป็นแนวซอฟต์ร็อกที่อุดมไปด้วยเพลงแนวไซเคเดลิกร็อก เปียโนบัลลาด และการอ้างอิงถึงศิลปินร็อกดั้งเดิมหลายคน ในส่วนชื่อของอัลบั้มนั้นมีที่มาจากจิตรกรและนักวาดภาพประกอบ นอร์แมน ร็อกเวลล์

## รายชื่อเพลง

## อ้างอิง

หมวดหมู่:อัลบั้มเพลงในคริสต์ทศวรรษ 2010
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2562
หมวดหมู่:อัลบั้มเพลงของลานา เดล เรย์
เมืองกีฬากัวลาลัมเปอร์

**เมืองกีฬากัวลาลัมเปอร์** หรือ **เคแอล สปอร์ต ซิตี** ( (เดิมชื่อ Bukit Jalil National Sports Complex); ) เป็นศูนย์กีฬาที่ใหญ่ที่สุดในประเทศมาเลเซีย ตั้งอยู่ในเมืองบูกิตจาลิล ทางตอนใต้ ห่างจากกรุงกัวลาลัมเปอร์ประมาณ 20 กิโลเมตร โดยมีการระบุว่าเป็น "ศูนย์กีฬาในสวนสาธารณะ" เพียงแห่งเดียวในประเทศหรือภูมิภาค หลังจากได้รับการพัฒนาอย่างเต็มที่ มีพิธีเปิดอย่างเป็นทางการโดย มาฮาดีร์ บิน โมฮามัด นายกรัฐมนตรีมาเลเซียในขณะนั้น เมื่อวันที่ 11 กรกฎาคม 1998 ก่อนการแข่งขันกีฬาเครือจักรภพ 1998 ซึ่งสนามแห่งนี้ถูกใช้ในพิธีเปิดการแข่งขันเช่นเดียวกัน ศูนย์กีฬาได้รับการยกระดับเป็น **เมืองกีฬากัวลาลัมเปอร์** ในปี 2017 เพื่อรองรับการแข่งขันกีฬาซีเกมส์ 2017

## คุณสมบัติ

* ซุ้มประตูหลักสู่สนามกีฬาแห่งชาติพร้อมน้ำพุในสระ
* กริช ดาบมาเลย์ที่ทางเข้าสนามกีฬาแห่งชาติ ซึ่งเป็นสัญลักษณ์ของจิตวิญญาณนักรบของน้ำใจนักกีฬา

## รายชื่ออาคาร

### สนามกีฬา
thumb| ศูนย์กีฬาทางน้ำแห่งชาติ

* สนามกีฬาแห่งชาติบูกิตจาลิล
* แอคเซียตาอะรีนา (เดิมคือสนามกีฬาในร่มปุตรา)
* สนามกีฬาฮอกกี้แห่งชาติ
* ศูนย์กีฬาทางน้ำแห่งชาติ
* ศูนย์กีฬาสควอชแห่งชาติ

### สวนสาธารณะ

* คอมมอนเวลท์ฮิลล์ (Bukit Komanwel)
* แฟมิลี่ปาร์ค
* บูกิต จาลิล กอล์ฟ แอนด์ คันทรี คลับ

### เบ็ดเตล็ด
thumb| สำนักงานใหญ่สภาการกีฬาแห่งชาติ

* สำนักงานใหญ่สภาการกีฬาแห่งชาติ และกลุ่มอาคาร
* โรงเรียนกีฬาบูกิตจาลิล
* สถานีรถไฟรางเบาบูกิตจาลิล
* Vista Komanwel *(เดิมเคยเป็นหมู่บ้านนักกีฬาในกีฬาเครือจักรภพในปี 1998)*
* ศูนย์การค้า Vista Komanwel

## เหตุการณ์สำคัญ

* 2017 - อาเซียนพาราเกมส์ 2017
* 2017 - ซีเกมส์ 2017
* 2014 - เอเอฟเอฟ ซูซูกิ คัพ 2014 รอบชิงชนะเลิศ นัดที่ 2
* 2011 - ลิเวอร์พูล เอเชียทัวร์ 2011
* 2011 - เชลซี ทัวร์เอเชียช่วงฤดูร้อน 2011
* 2011 - อาร์เซนอล ทัวร์ก่อนเปิดฤดูกาล 2011
* 2010 - เอเอฟเอฟ ซูซูกิ คัพ 2010 รอบรองชนะเลิศ นัดแรก
* 2009–ปัจจุบัน - เอทีพีเวิลด์ทัวร์ 250 มาเลเซียโอเพน (เทนนิส)
* 2009 - อาเซียนพาราเกมส์ 2009
* 2009 - แมนเชสเตอร์ยูไนเต็ด เอเชียทัวร์ 2009
* 2007 - เอเชียนคัพ 2007
* 2007 - แชมเปียนยูธคัพ 2007
* 2006 - กีฬาเฟสปิก 2006
* 2003 - พรีเมียร์ลีกเอเชียคัพ 2003
* 2001 - อาเซียนพาราเกมส์ 2001
* 2001 - ซีเกมส์ 2001
* 2001 - แมนเชสเตอร์ยูไนเต็ด เอเชียทัวร์ 2001
* 1998–ปัจจุบัน -
** มาเลเซียคัพ รอบชิงชนะเลิศ
** มาเลเซียเอฟเอคัพ รอบชิงชนะเลิศ
* 1998 - กีฬาเครือจักรภพครั้งที่ 16

## ดูเพิ่ม

* สนามกีฬาแห่งชาติบูกิตจาลิล

## อ้างอิง

## แหล่งข้อมูลอื่น

* เว็บไซต์ทางการของสนาม
* เว็บไซต์อย่างเป็นทางการของศูนย์กีฬา 
* 

หมวดหมู่:ก่อตั้งในประเทศมาเลเซียในปี พ.ศ. 2541
หมวดหมู่:สถานที่จัดกีฬาในกัวลาลัมเปอร์
หมวดหมู่:มาฮาดีร์ บิน โมฮามัด
อนิเมะในปี พ.ศ. 2567

เหตุการณ์ที่เกี่ยวข้องกับ **[[อนิเมะ]]ในปี พ.ศ. 2567**

## การเผยแพร่
### ภาพยนตร์
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2567

### ซีรีส์โทรทัศน์
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2567

#### มกราคม-มีนาคม

#### เมษายน-มิถุนายน

#### กรกฎาคม-กันยายน

#### ตุลาคม-ธันวาคม

### ออริจินอลเน็ตแอนิเมชัน
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2567
} 
| *[[บีสตาร์]]* (ฤดูกาลที่ 3 พาร์ทที่ 1)*Beastars* (season 3, part 1)
| 
| ออเรนจ์
| Shinichi Matsumi
| 
| 
|-
|  
| *[[ไนต์วิตอะแคต]]* (ฤดูกาลที่ 3)*Nights with a Cat* (season 3)
| 
| 
| 
| *Yoru wa Neko to Issho*
| 
|-
|}

### ออริจินอลวิดีโอแอนิเมชัน
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2567

## อ้างอิง

หมวดหมู่:อนิเมะตามปี
เอเอฟซีแชมเปียนส์ลีก 2023–24

**เอเอฟซีแชมเปียนส์ลีก 2023–24** เป็นครั้งที่ 42 ของการแข่งขันฟุตบอลสโมสรหลักของทวีปเอเชีย จัดขึ้นโดยสมาพันธ์ฟุตบอลเอเชีย (เอเอฟซี) และเป็นครั้งที่ 21 ภายใต้ชื่อรายการเอเอฟซีแชมเปียนส์ลีก

ฤดูกาลนี้เป็นฤดูกาลแรกที่มีกำหนดการระหว่างปีตั้งแต่เดือนกันยายน (ฤดูใบไม้ร่วงถึงฤดูใบไม้ผลิ) แทนที่จะเป็นตารางระหว่างปี (ฤดูใบไม้ผลิถึงฤดูใบไม้ร่วง) ตั้งแต่ ฤดูกาล 2002–03 ครั้งนี้มีจำนวนผู้เล่นเบื้องต้นเพิ่มขึ้นโดยสามารถลงทะเบียนผู้เล่นได้ 35 คน ทีมต่างๆ จะสามารถส่งผู้เล่นต่างชาติลงสนามได้ 6 คนในเกม โดยหนึ่งในนั้นจะต้องมาจากชาติอื่นในเอเชีย

ผู้ชนะของทัวร์นาเมนต์จะได้ผ่านเข้าอัตโนมัติสำหรับเอเอฟซีแชมเปียนส์ลีกอีลิท 2024–25 ผ่านเข้าสู่รอบคัดเลือกรอบเพลย์ออฟ ถ้าพวกเขาไม่ได้ผ่านการรับรองจากผลงานภายในประเทศ

## การจัดสรรทีมที่เข้าร่วมการแข่งขัน
47 ชาติสมาชิกเอเอฟซี คือจัดอันดับขึ้นอยู่กับผลงานประสิทธิภาพสโมสรของพวกเขาเหนือกว่าสี่ปีที่ผ่านมาในการแข่งขันเอเอฟซี (การจัดอันดับโลกของฟีฟ่า ของทีมชาติของพวกเขาจะไม่ได้ถูกพิจารณาอีกต่อไป) สล็อตที่ได้รับการจัดสรรตามเกณฑ์ต่อไปนี้ตามคู่มือรายการ:
*แต่ละสมาคมได้ถูกแบ่งออกเป็นสองโซน (บทความที่ 3.1):
****โซนตะวันตก** ประกอบไปด้วย 25 สมาคมที่มาจากสหพันธ์ฟุตบอลเอเชียตะวันตก (WAFF), สหพันธ์ฟุตบอลเอเชียใต้ (SAFF), และ สมาคมฟุตบอลเอเชียกลาง (CAFA).
****โซนตะวันออก** ประกอบไปด้วย 22 สมาคมที่มาจากสหพันธ์ฟุตบอลอาเซียน (AFF) และ สหพันธ์ฟุตบอลเอเชียตะวันออก (EAFF).

### การจัดอันดับของแต่ละสมาคม
สำหรับเอเอฟซีแชมเปียนส์ลีก 2023–24 แต่ละสมาคมได้รับการจัดสรรสล็อตตามพวกเขา จัดอันดับสมาคม ซึ่งเผยแพร่เมื่อวันที่ 24 พฤศจิกายน พ.ศ. 2563, ซึ่งจะพิจารณาผลงานของพวกเขาใน เอเอฟซีแชมเปียนส์ลีก และ เอเอฟซีคัพ ในช่วงระหว่างปี 2018 และ 2021 และลีกในประเทศของพวกเขา.

## ทีม
*ในตารางด้านล่างนี้ จำนวนของการลงสนามและการลงสนามครั้งล่าสุดนับเฉพาะตั้งแต่ฤดูกาล 2002–03 (รวมไปถึงรอบคัดเลือก) เมื่อการแข่งขันได้ถูกเปลี่ยนชื่อมาเป็น เอเอฟซีแชมเปียนส์ลีก*

;หมายเหตุ

## ตารางการแข่งขัน
ด้านล่างนี้คือตารางของการแข่งขัน.

## รอบคัดเลือกเพลย์ออฟ

### รอบเบื้องต้น

### รอบเพลย์ออฟ

## รอบแบ่งกลุ่ม

### กลุ่ม เอ

### กลุ่ม บี

### กลุ่ม ซี

### กลุ่ม ดี

### กลุ่ม อี

### กลุ่ม เอฟ

### กลุ่ม จี

### กลุ่ม เอช

### กลุ่ม ไอ

### กลุ่ม เจ

## รอบแพ้คัดออก

### สายการแข่งขัน

### รอบ 16 ทีมสุดท้าย

### รอบก่อนรองชนะเลิศ

### รอบรองชนะเลิศ

### รอบชิงชนะเลิศ

## อันดับดาวซัลโว

## ดูเพิ่ม
*เอเอฟซีคัพ 2023–24

## อ้างอิง

## แหล่งข้อมูลอื่น
*

หมวดหมู่:เอเอฟซีแชมเปียนส์ลีกอีลิท
เทย์เลอร์ ซาคาร์ เปเรซ

**เทย์เลอร์ ซาคาร์ เปเรซ** (; เกิด 24 ธันวาคม ค.ศ. 1991) เป็นนักแสดงชาวอเมริกัน เขาปรากฏตัวในภาพยนตร์โรแมนติกคอมเมดี้เรื่อง *[[The Kissing Booth 2]]* (2020) และ *[[The Kissing Booth 3]]* (2021) และ *[[รักของผมกับเจ้าชาย]]* (2023) และซีรีส์ตลกเกี่ยวกับเรื่องเพศเรื่อง *[[Minx (ละครโทรทัศน์)|Minx]]* (2022)

## ผลงานการแสดง
### ภาพยนตร์

## อ้างอิง

## แหล่งข้อมูลอื่น
* 

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2534
เคมเทรลส์โอเวอร์เดอะคันทรีคลับ

***เคมเทรลส์โอเวอร์เดอะคันทรีคลับ*** () คือสตูดิโออัลบั้มลำดับที่เจ็ดของนักร้องและนักแต่งเพลงชาวอเมริกัน ลานา เดล เรย์ วางจำหน่ายในวันที่ 19 มีนาคม ค.ศ. 2021 โดยค่ายโพลีดอร์และอินเตอร์สโคป หลังจากที่เคยร่วมงานในอัลบั้มนอร์แมนฟักกิงร็อกเวลล์ ใน ค.ศ. 2019 เดล เรย์ได้ชักชวนให้นักผลิตเพลง แจ็ก แอนโทนอฟฟ์ มาเป็นผู้ร่วมผลิตหลักในอัลบั้มชุดนี้ ในขณะเดียวกันก็มีริก โนเวลส์ ผู้ร่วมงานเก่าของเธอช่วยผลิตหนึ่งเพลงในอัลบั้มนี้ และอัลบั้มนี้ได้มี นิกกี เลน, เวส บลัด และเซลลา เดย์มาร่วมร้องด้วย

## อ้างอิง

หมวดหมู่:อัลบั้มเพลงในคริสต์ทศวรรษ 2020
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2564
หมวดหมู่:อัลบั้มเพลงของลานา เดล เรย์
ออสติน ลิน

**ออสติน ลิน** (, ;  เกิด 27 มกราคม ค.ศ. 1988) เป็นนักแสดง นักร้อง และพิธีกรโทรทัศน์ ชาวไต้หวัน เขาเกิดและเติบโตในไทเป, ไต้หวัน เขาเข้าร่วมการแข่งขันร้องเพลงของไต้หวันในซีซั่นที่สองของรายการ *[[One Million Star (season 2)|One Million Star]]* ในปี ค.ศ. 2007 ในปี ค.ศ. 2009 เขาเปิดตัวการแสดงในภาพยนตร์ไต้หวันเรื่อง *[[Somewhere I Have Never Traveled]]* ซึ่งเขาได้ร้องเพลงประกอบภาพยนตร์ด้วย ในปี ค.ศ. 2016 เขาปรากฏตัวในภาพยนตร์ไต้หวันเรื่อง *[[At Cafe 6]]* และได้รับรางวัล Golden Horse Award สาขานักแสดงสมทบชายยอดเยี่ยม

## ผลงานการแสดง

### ภาพยนตร์

## อ้างอิง

## แหล่งข้อมูลอื่น

*
*
*
*

หมวดหมู่:นักแสดงชายชาวไต้หวัน
หมวดหมู่:บุคคลที่เกิดในปี พ.ศ. 2531
คิม โด-คย็อม

**คิม โด-คย็อม** (; เกิด 15 มีนาคม ค.ศ. 1993) เป็นนักกีฬาสเก็ตความเร็วระยะสั้นชาวเกาหลีใต้ เขาเข้าแข่งขันในกีฬาโอลิมปิกฤดูหนาว 2018

## อ้างอิง

## แหล่งข้อมูลอื่น
* 

หมวดหมู่:นักกีฬาชาวเกาหลีใต้
หมวดหมู่:บุคคลที่เกิดในปี พ.ศ. 2535
ทิวเขาบรรทัด

**ทิวเขาบรรทัด** หรือ **ทิวเขาพนมกระวาน** (, , ) เป็นทิวเขาทางทิศตะวันตกเฉียงใต้ของประเทศกัมพูชาและทางทิศตะวันออกของประเทศไทย ทิวเขาส่วนใหญ่อยู่ในเขตแดนของประเทศกัมพูชา จุดสูงสุดอยู่ที่พนมอาออรัล (1,740 เมตร) อำเภอออรัล จังหวัดกำปงสปือ ประเทศกัมพูชา ยอดสูงสุดในไทยชื่อ เขาบรรทัด สูง 1,230 ม. นอกจากนี้ในไทยยังมีเขาสำคัญ คือ เขาแก้ว เขาทับกะได และเขาตาบาด

ทิวเขาเริ่มต้นที่ตำบลทับไทร อำเภอโป่งน้ำร้อน จังหวัดจันทบุรี ทอดยาวไปทางทิศตะวันออกเฉียงใต้ ผ่านแนวเส้นแบ่งเขตอำเภอโป่งน้ำร้อน กับ อำเภอขลุง เข้าอำเภอขลุง จังหวัดจันทบุรี และอำเภอบ่อไร่ จังหวัดตราด จนถึงเส้นแบ่งเขตแดนระหว่างประเทศไทยกับประเทศกัมพูชาที่อำเภอบ่อไร่ จังหวัดตราด จากนั้นทอดยาวไปทางทิศตะวันออกเฉียงใต้ เข้าอำเภอเมืองตราด จังหวัดตราด เข้าหาดเล็ก อำเภอคลองใหญ่ จังหวัดตราด ส่วนในกัมพูชา ผ่านจังหวัดเกาะกง ประเทศกัมพูชา เข้าอำเภอวาลแวง จังหวัดโพธิสัตว์ จากนั้นเป็นแนวทางทิศตะวันออกเฉียงใต้ใกล้กับทิวเขาด็อมเร็ย

ทิวเขาบรรทัดเป็นชายแดนไทย–กัมพูชา มีช่องเขาหลายแห่งที่เป็นรู้จักกันดีในทางประวัติศาสตร์อย่าง *ช่องเรือแตก* บริเวณเมืองปราจีนบุรี ซึ่งเมื่อเทียบกับช่องเขาในปัจจุบัน สันนิษฐานว่าคงเป็นหนึ่งในสามช่องเขาคือ ช่องสะแกราด ช่องบุกขนุน หรือช่องตะโก

ข้อมูลของเวิลด์ไวลด์ไลฟ์ออนไลน์ระบุว่า ป่าในทิวเขาพนมกระวานเป็นป่าดิบชื้น กินพื้นที่โดยรวม 44,200 ตารางกิโลเมตร เป็นแหล่งรวมของพันธุ์สัตว์ป่าเลี้ยงลูกด้วยนมกว่า 100 ชนิด แต่มีสัตว์หลายชนิดที่กำลังอยู่ในสภาวะถูกคุกคามอันได้แก่ ช้างเอเชีย เสือดาว กระทิง กวาง เก้ง สมเสร็จ และชะนี สันนิษฐานว่าเคยเป็นแหล่งที่อยู่อาศัยของเสือสุมาตราและแรดชวา

## อ้างอิง

หมวดหมู่:เทือกเขาในประเทศไทย
หมวดหมู่:เทือกเขาในประเทศกัมพูชา
หมวดหมู่:ภูมิศาสตร์ของจังหวัดจันทบุรี
หมวดหมู่:ภูมิศาสตร์ของจังหวัดตราด
โยฮาเนะเดอะพาร์ฮีเลียน -ซันไชน์อินเดอะมิร์เรอร์-

***โยฮาเนะเดอะพาร์ฮีเลียน -ซันไชน์อินเดอะมิร์เรอร์-*** () เป็นซีรีส์อนิเมะญี่ปุ่นภาคแยกแนวจินตนิมิต เป็นภาคแยกของซีรีส์อนิเมะ*[[เลิฟไลฟ์! ซันไชน์!! ปฏิบัติการล่าฝันสคูลไอดอล]]* ซีรีส์อนิเมะผลิตโดยสตูดิโอซันไรส์ กำกับโดยอาซามิ นากาตานิ เขียนบทโดยโทชิยะ โอโนะ ออกแบบตัวละครโดยยูมิโกะ ยามาโมโตะ และกลับมาแต่งดนตรีประกอบโดยทัตสึยะ คาโต ออกอากาศตั้งแต่เดือนกรกฎาคมถึงกันยายน พ.ศ. 2566 ทางช่องโตเกียวเอ็มเอ็กซ์และ บีเอส11

## อ้างอิง

## แหล่งข้อมูลอื่น
* เว็บไซต์ทางการ 
* 
* อนิเมะ ''โยฮาเนะเดอะพาร์ฮีเลียน -ซันไชน์อินเดอะมิร์เรอร์-'' ที่ฟลิกเซอร์
* อนิเมะ ''โยฮาเนะเดอะพาร์ฮีเลียน -ซันไชน์อินเดอะมิร์เรอร์-'' (พากย์ไทย) ที่ฟลิกเซอร์
* อนิเมะ ''โยฮาเนะเดอะพาร์ฮีเลียน -ซันไชน์อินเดอะมิร์เรอร์-'' ที่ปีลีปีลี

หมวดหมู่:เลิฟไลฟ์!
หมวดหมู่:มังงะที่ตีพิมพ์ในปี พ.ศ. 2565
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:อนิเมะภาคแยก
หมวดหมู่:การ์ตูนญี่ปุ่นแนวจินตนิมิต
หมวดหมู่:ไอดอลญี่ปุ่นในอนิเมะและมังงะ
หมวดหมู่:กลุ่มดนตรีสัญชาติญี่ปุ่น
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวเซเน็ง
หมวดหมู่:อนิเมะของครันชีโรล
หมวดหมู่:รายการโทรทัศน์ของโตเกียวเอ็มเอ็กซ์
มิสออราอินเตอร์เนชันแนล

**มิสออราอินเตอร์เนชันแนล** () ชื่อเดิม: มิสเคเมอร์อินเตอร์เนชันแนล (Miss Kemer International )เป็นการประกวดนางงามระดับนานาชาติ ดำเนินการโดย อัดนาน เซเคอร์ ที่เมืองอันตัลยา ประเทศตุรกี เริ่มจัดตั้งแต่ปี 2006 ในนาม มิสเคเมอร์อินเตอร์เนชันแนล เปลี่ยนชื่อเป็น มิสออราอินเตอร์เนชันแนล อย่างเป็นทางการในปี 2018 การประกวดนี้มีวัตถุประสงค์เพื่อส่งเสริม “ความงาม พฤติกรรม สมอง และร่างกาย” สำหรับผู้หญิงทั่วโลก มีการแข่งขันหลายรอบ เช่น ชุดว่ายน้ำ, ชุดประจำชาติ, ชุดราตรี และรอบสัมภาษณ์

ปัจจุบันผู้ที่ดำรงตำแหน่งมิสออราอินเตอร์เนชันแนลคนปัจจุบันคือ คริสซาน พอลลีน อัลเลียร์ จาก ฟิลิปปินส์

## รายชื่อผู้ชนะเรียงตามปี

### เรียงลำดับสัญชาติของผู้ชนะเลิศ

## ตัวแทนประเทศไทย
ตั้งแต่ปี 2023 เป็นต้นมา ส่งประกวดโดยองค์กรมิสแกรนด์ไทยแลนด์

## ดูเพิ่ม

* รายการประกวดความงาม

## อ้างอิง

## แหล่งข้อมูลอื่น

* เว็บไซต์หลักของการประกวด 

หมวดหมู่:การประกวดนางงาม